અમદાવાદ: શહેરના જશોદાનગરમાં આવેલી નવી વસાહતમાં મોડી રાતે પતિએ પત્નીની ચપ્પાના ઘા ઝીંકીને ઘાતકી હત્યા કરી નાખતાં સમગ્ર વિસ્તારમાં ચકચાર મચી ગઇ છે. પતિના પ્રેમસંબંધને લઇને પતિ-પત્ની વચ્ચે ઝઘડો શરૂ થઇ ગયો હતો, જેમાં ઉશ્કેરાટમાં આવી જઇને પતિએ પત્નીને ચપ્પાના ઘા ઝીંકી દીધા હતા. માતાની હત્યાને પુત્ર અજયે ઘરની બારીમાંથી જોતાં તેને પણ આઘાત લાગ્યો હતો, જેને સારવાર માટે હોસ્પિટલમાં ખસેડવામાં આવ્યો છે.